CELEX: 22007D0572
Language: hu
Date: 2007-07-26 00:00:00
Title: 2007/572/EK: Az EK-Svájc Vegyes Bizottság 2/2007 határozata ( 2007. július 26. ) a teljes tejpor svájci hazai referenciaárának kiigazításáról

23.8.2007   
            
            
               HU
            
            
               Az Európai Unió Hivatalos Lapja
            
            
               L 218/14
            
         
      AZ EK-SVÁJC VEGYES BIZOTTSÁG 2/2007 HATÁROZATA
   
   (2007. július 26.)
   a teljes tejpor svájci hazai referenciaárának kiigazításáról
   (2007/572/EK)
   A VEGYES BIZOTTSÁG,
   tekintettel az egyrészről az Európai Gazdasági Közösség, másrészről a Svájci Államszövetség között 1972. július 22-én Brüsszelben aláírt megállapodásra (a továbbiakban: a megállapodás), amelyet az Európai Közösség és a Svájci Államszövetség közötti, a megállapodásnak a feldolgozott mezőgazdasági termékekre alkalmazandó rendelkezések tekintetében történő módosításáról szóló, 2004. október 26-án Luxembourgban aláírt megállapodás módosított, valamint 2. jegyzőkönyvére és különösen annak 7. cikkére,
   mivel a megállapodás 2. jegyzőkönyvének végrehajtásához a Vegyes Bizottság belső referenciaárakat állapított meg a Szerződő Felek számára,
   mivel a teljes tejpor jelenlegi svájci hazai referenciaárát ki kell igazítani,
   A KÖVETKEZŐKÉPPEN HATÁROZOTT:
   1. cikk
   A teljes tejpor svájci hazai referenciaára, vagyis az EK-Svájc Vegyes Bizottság 1/2007 határozatának (1) III. táblázata szerinti 653,33 CHF/nettó 100 kg helyébe 586,90 CHF/nettó 100 kg-os referenciaár lép.
   A III. táblázat szerinti, a svájci és az EK-referenciaár közötti különbséget ennek megfelelően 232,60 CHF/nettó 100 kg-ra igazítják ki.
   A hatálybalépéstől kezdődően alkalmazott alapösszeg, vagyis a IV. táblázatban foglalt 269,00 CHF/nettó 100 kg helyébe 209,00 CHF/nettó 100 kg összeg lép.
   A hatálybalépéstől számított három év eltelte után alkalmazott alapösszeg, vagyis a IV. táblázatban foglalt 254,00 CHF/nettó 100 kg helyébe 198,00 CHF/nettó 100 kg lép.
   2. cikk
   Ez a határozat elfogadása napján lép hatályba.
   Ez a határozat 2007. február 1-jétől bír joghatással.
   
      Kelt Brüsszelben, 2007. július 26-án.
      
         
            a Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 35., 2007.2.8., 29. o.